Cumpărarea Groenlandei ar putea fi afacerea secolului. Când a mai dobândit SUA teritorii noi și cât a plătit pentru ele
Groenlanda a devenit tot mai importantă în ultimii ani, după ce au apărut noi căi navigabile în Atlanticul de Nord, în urma topirii gheții din zona arctică, ceea ce a atras atenția Rusiei și Chinei. Dacă Donald Trump va renunța la amenințările privind anexarea cu forța a Groenlandei și va reuși să cumpere acest teritoriu cu o uriașă importanță strategică și bogat în resurse naturale, achiziționarea celei mai mari insule din lume ar putea fi afacerea secolului. Iată care sunt celelalte teritorii dobândite de SUA în sens invers cronologic și câți bani au plătit americanii pentru fiecare dintre ele.